《初夏同孝叔游普光寺》
宋代·张伯玉

鱼跳莲叶青钱小，雪压花枝玉燕参。
细草使轓瞻鹿扰，微风池果落莺含。
满瓯春苟浮仙露，一点尖峰滴翠岚。
却逐归舟更多景，晚来雌霓挂寒潭。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。